stanford-oval/wikipedia huggingface dataset:
Ananda Shankar

Ananda Shankar (11. joulukuuta 1942 – 26. maaliskuuta 1999) oli intialainen muusikko. Hänen musiikkinsa oli sekoitus perinteistä intialaista musiikkia ja länsimaista populaarimusiikkia. Hän oli Ravi Shankarin veljenpoika.
Shankarista tuli kansainvälisesti tunnettu 1970-luvulla. Hänen esikoisalbuminsa Ananda Shankar (1970) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Hänen kappaleensa ”Dancing Drums” esiintyy LittleBigPlanet-pelin Intia-aiheisessa kentässä.
Ananda Samarakone

Ananda Samarakone (alk. Egodahage George Wilfred Alwis Samarakoon; 13. tammikuuta 1911 Brittiläinen Ceylon – 5. huhtikuuta 1962) oli ceylonilainen säveltäjä, joka sävelsi muun muassa Ceylonin kansallislaulun, Sri Lanka Mathan.
Samarakone syntyi kristittyyn perheeseen. Vuonna 1936 hän siirtyi Intiaan opiskelemaan taidetta ja aloitti myös musiikin opiskelun. Opiskeltuaan puoli vuotta hän palasi Ceylonille ja muutti nimensä Ananda Samarakoneksi.
Samarakone aloitti säveltämisen Sri Lankassa. Hänen varhaisimpiin teoksiinsa kuuluu muun muassa laulu "Endada Menike" vuodelta 1940. Kappaleen saavuttaman suosion siivittämänä Samarakone sävelsi 1940-luvun alkupuolella kymmeniä uusia lauluja. Tätä pidetään Samarakonen aktiivisimpana luomiskautena. Vuonna 1940 Samarakone sävelsi "Sri Lanka Mathan", joka valittiin Ceylonin kansallislauluksi 1951.
Vuonna 1945 Samarakonen ainoa poika kuoli viisivuotiaana. Tämän jälkeen Samarakone muutti Intiaan ja omistautui taidemaalaukselle jälleen. Vuonna 1951 Samarakone palasi Ceylonille. Hän teki itsemurhan 1962 ottamalla yliannostuksen unilääkkeitä.[lähde? ]
Anandin piirikunta

Anandin piirikunta (gudžaratiksi આણંદ જિલ્લો, Āṇanda jillo, hindiksi आनन्द जिला, Ānanda jilā) on yksi Intian Gujaratin osavaltion 33 piirikunnasta. Piirikunta rajautuu lännestä Ahmedabadin piirikuntaan, pohjoisesta Khedan piirikuntaan, idästä Vadodaran piirikuntaan ja etelästä Bharuchin piirikuntaan ja Khambatinlahteen.
Piirikunnassa oli vuoden 2011 väestönlaskennassa 2 092 745 asukasta.
Amforeus

Amforeus (m.kreik. ἀμφορεύς, lat. amphoreus) voi viitata seuraaviin:
amfora, antiikin aikainen vaasien tyyppi
amforeus eli (amforeus) metretes, antiikin kreikkalainen mittayksikkö, amforallinen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amforeus”, voi hakea sivunnimihaulla, laajalla sivunnimihaulla tai tekstihaulla.
Daniel Brickley

| Daniel Brickley |
| --- | --- |

Henkilötiedot
Syntynyt: 30. maaliskuuta 1995 (ikä 29) Sandy, Utah, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  101 kg
Seura
Seura:  Tappara
Sarja:  SM-liiga
Pelinumero:  5
Pelaajaura
Pääsarjaura:  2018–
Aik. seurat:  Los Angeles Kings (NHL) Ontario Reign (AHL) Manitoba Moose (AHL) Chicago Wolves (AHL) Norfolk Admirals (ECHL) Västerviks IK (HA) MoDo Hockey (HA/SHL)
Daniel Brickley (s. 30. maaliskuuta 1995 Sandy, Utah, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue Tapparassa. Hän on pelannut urallaan myös viisi NHL-ottelua Los Angeles Kingsissa.
Ura > Seuraura > Juniori- ja yliopistovuodet

Brickley pelasi kaudella 2012–2013 Utah Regulatorsin junioreissa. Kaudeksi 2013–2014 hän siirtyi Kanadaan CCHL-junioriliigan Hawkesbury Hawksiin. Brickley oli joukkueen tehokkain puolustaja tehoilla 5+27=32, joilla hän jakoi liigan puolustajien pistepörssin yhdeksännen sijan Ottawa Jr. Senatorsin Rob Michelin kanssa. Topeka RoadRunners varasi Brickleyn 22. pelaajana NAHL:n varaustilaisuudessa 2014. Hän siirtyi joukkueeseen kaudeksi 2014–2015. Brickley oli RoadRunnersin tehokkain puolustaja tehoilla 12+25=37, joilla hän jakoi sijoittui liigan puolustajien pistepörssissä kuudenneksi. Pudotuspeleissä Brickley oli joukkueen paras syöttäjä Cameron Strongin kanssa viidellä syöttöpisteellään. Hänet valittiin kauden päätteeksi NAHL:n eteläisen divisioonan tähdistökentälliseen.
Dubuque Fighting Saints varasi Brickleyn 159. pelaajana USHL:n varaustilaisuudessa 2015. Hän siirtyi kaudeksi 2015–2016 kuitenkin suoraan Brickleyn aiemmin kiinnittäneen Minnesotan osavaltionyliopiston joukkueeseen Mankatossa. Hänet valittiin Freshman-vuotensa päätteeksi WCHA:n tulokkaiden tähdistökentälliseen. Kesällä 2016 Brickley osallistui varaamattomana pelaajana NHL-seura Buffalo Sabresin kehitysleirille. Sophomore-vuotenaan 2016–2017 hän oli tehoilla 8+23=31 Mankaton paras syöttäjä, tehokkain puolustaja ja Brickley jakoi joukkueen sisäisen pistepörssin toisen sijan C. J. Franklinin kanssa edellään vain Marc Michaelis. Hänet valittiin kauden päätteeksi WCHA:n parhaaksi puolustavaksi pelaajaksi ja ensimmäiseen tähdistökentälliseen. Junior-vuotenaan 2017–2018 Brickley oli Mankaton tehokkain puolustaja tehoilla 10+25=35. Hän voitti WCHA:n runkosarjan mestaruuden ja hänet valittiin divisioonan toiseen tähdistökentälliseen.
Ura > Seuraura > Ammattilaisura

Kolmannen yliopistokautensa päätteeksi maaliskuussa 2018 Brickley teki kaksivuotisen NHL-tulokassopimuksen Los Angeles Kingsin kanssa. Hän pelasi kaudella 2017–2018 ensimmäisen ja kauden ainoaksi jääneen NHL-ottelunsa runkosarjan toiseksi viimeisellä kierroksella 5. huhtikuuta 2018 vieraissa Minnesota Wildia vastaan. Brickley sai ottelussa jääaikaa 10.48 minuuttia. Hän sai myös kakkossyöttöpisteen Tobias Riederin tekemään maaliin. Kauden 2018–2019 Brickley pelasi pääasiassa AHL-joukkue Ontario Reignissa, jossa hänen tulokaskautensa toi 42 runkosarjaottelussa tehot 2+10=12. Brickley pelasi kauden aikana NHL:ssä neljä runkosarjaottelua tehden yhden syöttöpisteen.
Heinäkuussa 2019 Brickley teki kaksivuotisen ja kaksisuuntaisen jatkosopimuksen Los Angeles Kingsin kanssa. Kaudella 2019–2020 hän kärsi loukkaantumisesta ja pelasi Ontario Reignin AHL-joukkueessa vain 11 ottelua, kunnes maaliskuussa 2020 Kings lainasi Brickleyn loppukaudeksi toiseen AHL-joukkueeseen, Manitoba Mooseen. Hän pelasi siellä kaksi ottelua, kunnes koronaviruspandemia keskeytti kauden. Kauden 2020–2021 Brickley vietti kokonaan Reignissa.
Brickley teki syyskuussa 2021 vuoden mittaisen AHL-sopimuksen Chicago Wolvesin kanssa. Hän pelasi siellä kaudella 2021–2022 11 runkosarjaottelua. Suurimman osan kaudestaan Brickley pelasi kuitenkin ECHL-joukkue Norfolk Admiralsin vahvuudessa ja hän teki siellä 25 runkosarjaottelussa 20 tehopistettä.
Kaudeksi 2022–2023 Brickley siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Västerviks IK:hon. Hän pelasi siellä 31 runkosarjaottelua tehopistein 7+21=28, joilla Brickley voitti joukkueen sisäisen piste- ja syöttöpörssin, vaikka hän siirtyi jo tammikuussa 2023 loppukaudeksi samassa sarjassa pelaavan MoDo Hockeyn joukkueesseen. Brickley teki Allsvenskanin runkosarjassa yhteensä 51 ottelussa tehot 7+26=33, joilla hän sijoittui sarjan puolustajien pistepörssissä kuudenneksi. Brickley voitti kauden päätteeksi Allsvenskanin mestaruuden ja hän oli nostamassa MoDoa seuraavaksi kaudeksi SHL:ään. Brickley jatkoi joukkueessa kaudella 2023–2024, jolloin hän teki 52 runkosarjaottelussa tehot 4+13=17. Brickley oli MoDon eniten maaleja tehnyt puolustaja August Bergin ja Kristiāns Rubīnsin kanssa.
Brickley siirtyi kaudeksi 2024–2025 vuoden mittaisella sopimuksella SM-liigajoukkue Tapparaan.
Ura > Maajoukkueura

Brickley edusti Yhdysvaltoja MM-kilpailuissa vuonna 2017.
Muuta

Brickleyn sedät Andy ja Quintin ovat entisiä jääkiekkoilijoita. Andy pelasi omalla urallaan pudotuspelit mukaan lukien yhteensä 402 NHL-ottelua Philadelphia Flyersissa, Pittsburgh Penguinsissa, New Jersey Devilsissa, Boston Bruinsissa ja Winnipeg Jetsissa. Quintin pelasi urallaan hyökkääjänä neljä AHL-ottelua. Danielin isän serkku Craig Brickleylla oli Los Angeles Kingsin NHL-varaus vuodelta 1974, mutta hän ei kuitenkaan koskaan pelannut ammattilaistasolla. Craigin poika ja Danielin pikkuserkku Connor Brickley pelasi omalla urallaan hyökkääjänä yhteensä 81 NHL-ottelua Florida Panthersissa ja New York Rangersissa.
Aljaž Pegan

Aljaž Pegan, 2010
Aljaž Pegan (s. 2. kesäkuuta 1974) on slovenialainen telinevoimistelija. Rekkivoimisteluun keskittynyt Pegan on telineen maailmanmestari ja kaksinkertainen Euroopan mestari. Hänen mukaansa on myös nimetty liike, pegan.
Arvokisamitalit

1994 EM-kultaa, Praha
2000 EM-pronssia, Bremen
2002 MM-hopeaa, Debrecen
2004 EM-kultaa, Ljubljana
2005 MM-kultaa, Melbourne
2006 MM-hopeaa, Århus
2007 EM-hopeaa, Amsterdam
2007 MM-hopeaa, Stuttgart
2008 EM-pronssia, Lausanne
Amfoteerinen aine

Amfoteerinen aine eli amfolyytti on aine, joka voi toimia sekä happona että emäksenä. Esimerkiksi vesi ja alumiinihydroksidi ovat amfoteerisia aineita reagoiden happojen kanssa emäksisesti ja emästen kanssa happamasti.
Vesimolekyyli toimii emäksenä esimerkiksi vetykloridin (HCl) kanssa ja vastaanottaa protonin, jolloin muodostuu oksoniumioni ja kloridi-ioni:
H2O + HCl → H3O+ + Cl−
Vesimolekyyli toimii happona esimerkiksi ammoniakin kanssa ja luovuttaa protonin, jolloin muodostuu hydroksidi-ioni ja ammoniumioni:
H2O + NH3 → NH4+ + OH−
Vesimolekyyli voi myös luovuttaa toiselle vesimolekyylille vetyionin, jolloin toinen
vesimolekyyli toimii happona ja toinen emäksenä:
2H2O → H3O+ + OH−
Kyseinen reaktio tapahtuu siis koko ajan vedessä, mutta hyvin vähäisessä määrin.
Alumiinihydroksidi (jonka rakenne voi olla monimutkaisempi kuin alumiini-ioni ja kolme hydroksidi-ionia) toimii emäksenä hapon läsnä ollessa luovuttaen hydroksidi-ionit vetykloorihapon protoneille, jolloin muodostuu suolaa eli alumiinikloridia ja vettä kuten yleensäkin neutralointireaktioissa.
Al(OH)3 + 3HCl → AlCl3 + 3H2O
Happona alumiinihydroksidi reagoi esimerkiksi natriumhydroksidin kanssa vastaanottaen hydroksidi-ionin, jolloin syntyy tetrahydroksoaluminaatti-ioni 
Al(OH)4−, joka puolestaan liittyy positiivisesti varautuneeseen natriumioniin.
Al(OH)3 + NaOH → NaAl(OH)4
Algerian lippu

Algerian kansallislippu
Laivastolippu
Algerian lippu (arab. علم الجزائر‎) on Algerian symboli vaakunan, moton ja kansallislaulun ohella. Alun perin se oli Messali Hadjin johtaman, 1920-luvulla vaikuttaneen, kansallismielisen liikkeen, muslimiveljien Pohjois-Afrikan tähti -ryhmän lippu. Liike järjesti ranskalaisten vastaisia mielenosoituksia ja vastarintatoimintaa. Lippu on myös samanlainen kuin Algerian vapautusrintaman, Front de Libération Nationalen eli FLN:n lippu. Lippu otettiin käyttöön 3. heinäkuuta 1962 ja sen suhteet ovat 2:3.
Algerian lippu on jaettu keskeltä kahdeksi samansuuruiseksi pystypalkiksi. Keskellä on kuunsirppi ja tähti. Valkoinen kuvaa puhtautta, vihreä on islamin ja paratiisin värikenen mukaan? ja profeetta Muhammadin lempivärikenen mukaan?. Punainen taas viittaa marttyyrien vereen. Punainen puolikuu ja tähti ovat tyypillisiä turkkilaista alkuperää olevia islamilaisia tunnuksia Pohjois-Afrikassa. Puolikuu kuvaa tietä, joka uskovien täytyy kulkea päästäkseen paratiisiin ja viisisakarainen tähti Islamin viittä peruspilaria. Algerialaisen perinteen mukaan pitkälle kaareutuva kuunsirppi tuo onnea. Tämän takia Algerian lipussa on erittäin sulkeutunut kuunsirppi.
Aiheesta muualla

Kuvia tai muita tiedostoja aiheesta Algerian lippu Wikimedia Commonsissa
Aljona Bajeva

Aljona Bajeva (ven. Алёна Баева; s. 1985) on venäläinen viulisti. Hän syntyi musikaaliseen perheeseen ja aloitti viulunsoiton opiskelun viisivuotiaana Olga Danilovan johdolla Alma-Atassa, Kazakstanissa. Sittemmin hän opiskeli Moskovassa opettajanaan muiden muassa Eduard Gratš. Hän pääsi myös Mstislav Rostropovitšin ja Seiji Ozawan suojatiksi.
Bajeva voitti 16-vuotiaana 12. kansainvälisen Henryk Wieniawski -kilpailun suurpalkinnon Puolassa. Lisäksi hän on voittanut muun muassa Moskovan kansainvälisen Niccolò Paganini -kilpailun suurpalkinnon Venäjällä vuonna 2004 ja kultamitalin sekä yleisöpalkinnon kansainvälisessä Sendai-viulukilpailussa Japanissa 2007.
Bajevan ohjelmistoon kuuluu kymmenittäin viulukonserttoja. Hän on levyttänyt Max Bruchin, Dmitri Šostakovitšin, Karol Szymanowskin, Claude Debussyn, Francis Poulencin ja Sergei Prokofjevin teoksia. Hän on lisäksi erikoistunut vähemmän tunnettuihin teoksiin. Hän on tehnyt yhteistyötä sellaisten kapellimestareiden kuin Valeri Gergijevin, Vladimir Jurowskin ja Paavo Järven kanssa. Kamarimusiikkia hän on tulkinnut muiden muassa Martha Argerichin kanssa. Sonaatteja hän on usein esittänyt Vadim Holodenkon kanssa. Hän esiintyy usein suurilla kansainvälisillä festivaaleilla.
Aiheesta muualla

AllMusic.com: Alena Baeva (englanniksi)
Algerian presidentti

| Algerian presidentti |
| --- | --- |
 رئيس الجزائر
 
 
 Nykyinen Abdelmadjid Tebboune 2019 lähtien
Virka-asunto:  El Mouradia
Kauden pituus:  5 vuotta
Perustettu:  15. syyskuuta 1963
Ensimmäinen:  Ahmed Ben Bella
Kotisivut:  Kotisivut
Algerian presidentti on Algerian valtionpäämies, joka valitaan viiden vuoden välein. Presidentti on asevoimien ylipäällikkö ja nimittää pääministerin.[lähde? ] Nykyinen presidentti on Abdelmadjid Tebboune vuodesta 2019 lähtien. Hänet valittiin syyskuussa 2024 jatkokaudelle.
Aiheesta muualla

Viralliset sivut (Arkistoitu – Internet Archive) (ranskaksi) (arabiaksi)
Algerian presidentit ja pääministerit (ranskaksi)
Ahmed Gurey

| Ahmed Gurey |
| --- | --- |
 Ahmad ibn Ibrahim al-Ghazin eli Ahmed Gureyn patsas Mogadishussa, Somaliassa.
Henkilötiedot
Muut nimet:  Ahmad ibn Ibrahim al-Ghazi
Syntynyt: noin 1506
Kuollut: 21. helmikuuta 1543 (36–37 vuotta) Etiopia
Arvonimi: imaami ja kenraali
Ahmad ibn Ibrahim al-Ghazi eli Ahmed Gurey (noin 1506 – 21. helmikuuta 1543) oli somalialainen imaami ja Adalin sultanaatin kenraali. Hän voitti Etiopian keisarin Lebna Dengelin. Somalinkielinen lisänimi Gurey (amharaksi Gragn) tarkoittaa ”vasenkätistä”.
Etiopian–Adalin sota > Sodan alku Gragn Gureyn johdolla

Vuonna 1527 Adalin dynastia aloitti imaami Ahmed Gragn Gureyn johdolla jihadin ja tunkeutui Etiopiaan. Muslimiarmeija marssi Etiopiaan osmanien tukemana ja heidän aseistamanaan. Se surmasi kaikki, jotka kieltäytyivät kääntymästä islamin uskoon. Kolme neljännestä Etiopiasta joutui Etiopian–Adalin sodassa 1529–1543 Adalin muslimivaltion haltuun. Satoja kirkkoja hävitettiin, ja arviolta 80 prosenttia pyhistä kirjoituksista tuhoutui. Adalin joukot käyttivät tuliaseita, jotka olivat tuolloin Etiopiassa harvinaisia. Yli puolet maasta valloitettiin.
Etiopian–Adalin sota > Portugalilaisten saapuminen

Täydellisen valtauksen estivät Portugalin joukot, jotka saapuivat Etiopian pyynnöstä pelastamaan kristityt. Portugalin laivasto saapui Intiasta Massawaan vuonna 1541. Heinäkuussa seurasi Christovão da Gaman komennossa 400 musketööriä, jotka liittyivät Etiopian joukkoihin. Aluksi he olivat voitolla mutta hävisivät lopulta Woflan taistelussa 1542. Etiopian joukkojen komentaja Cristovao Da Gama vangittiin ja teloitettiin. Helmikuussa 1543 Portugalin ja Etiopian joukot löivät muslimiarmeijan Wayna Dagan taistelussa. Ahmed Gurey kuoli ja Adalin dynastia hävisi sodan.
Etiopian–Adalin sota > Ahmed Gurey kuoleman jälkeen

Ahmed Gureyn leski nai tämän veljenpojan Nur ibn Mujahidinin ja lupasi kostaa Ahmedin kuoleman. Lopulta Etiopian keisari Emir Nur surmattiin 1567 ja etiopialaiset karkotettiin Zeilasta 1660. Samaan aikaan Portugali yritti valloittaa Mogadishun siinä onnistumatta. Adalin dynastia hajosi pieniin heimopäälliköiden johtamiin sulttaanikuntiin. Zeila joutui Jemenin alaisuuteen, ja se liitettiin osmanien valtakuntaan.
Aiheesta muualla

Miftah, Mukerrem: Key Dimensions in Abyssinia-Ottoman Relation in the Sixteenth and Seventeenth Centuries: A Critical Review of Literatures. The Journal of Pan African Studies, 2017, .10. vsk, nro 1, s. 265–278.  Artikkelin verkkoversio. Viitattu 14.1.2020. (englanniksi)
Cunningham, Sam: Ethiopian History Ethiopian Adventure Tours. Viitattu 14.1.2020. (englanniksi)
Alexandre Cabanel

Alexandre Cabanel: Omakuva, maalattu vuonna 1862.
Alexandre Cabanel (28. syyskuuta 1823 Montpellier – 23. tammikuuta 1889 Pariisi) oli ranskalainen taidemaalari.
Cabanel oli akateemisen tyylisuunnan taidemaalari, joka maalasi uskonnollisia, historiallisia ja klassisia aiheita. Hän oli omana aikanaan arvostettu muotokuvamaalari sekä Ranskan keisari Napoleon III:n arvostama taiteilija.
Cabanel pääsi opiskelemaan Pariisin École des Beaux-Arts -taidekouluun 17-vuotiaana. Hän oli François-Édouard Picot’n oppilas ja piti ensimmäisen näyttelynsä vuonna 1844. Hänelle myönnettiin stipendi vuonna 1845 ja hänet valittiin professoriksi opinahjoonsa vuonna 1863.
Pariisin salongin Grande Médaille d’Honneurin Cabanel voitti vuosina 1865, 1867 ja 1878. Opettajan toimensa aikana hän ehti opettaa satoja opiskelijoita ja oli näin keskeisesti vaikuttamassa kokonaisen sukupolven käsitykseen hyvästä taiteesta. Uransa loppupuolella hän ajautui riitoihin uuden, impressionismiksi kutsutun taidesuuntauksen kanssa. Cabanel ja William-Adolphe Bouguereau kieltäytyivät vastaanottamasta impressionistien töitä salonkiin ja tämä sai impressionistit perustamaan oman salonkinsa. Keisari Napoleon III puuttui asiaan ja osti valtion kokoelmiin Cabanelin ja Bouguereaun hylkäämiä töitä.
Alexandre Cabanel, Venuksen synty, 1863.
Cabanelin työtä Venuksen synty pidetään yhtenä 1800-luvun kuuluisimmista maalauksista.
Teoksia

Mooseksen kuolema,  (1850)
Napoleon III:n muotokuva, (ehkä 1865)
Aatami ja Eeva karkotetaan paratiisista, (1867)
Cornelia Lyman Warrenin muotokuva, (1871)
Harmonia, (1877)
Ofelia, (1883)
Aiheesta muualla

Kuvia tai muita tiedostoja aiheesta Alexandre Cabanel Wikimedia Commonsissa
http://www.artrenewal.org/Artist/Index/5
https://web.archive.org/web/20160729184657/http://alexandrecabanel.com/
Ambeon

| Ambeon> Tiedot |
| --- | --- |
Toiminnassa:  2001–
Tyylilaji:  progressiivinen metalli
Kotipaikka:   Alankomaat
Laulukieli:  englanti
Jäsenet:  Arjen Anthony Lucassen, kitara, kosketinsoittimet   Astrid van der Veen, laulu  
Levy-yhtiö:  Transmission Records  
Aiheesta muualla
Kotisivut
Infobox OKNimi-testi OK: 
Ambeon on alankomaalaisen muusikon Arjen Anthony Lucassenin musiikkiprojekti. Nimi Ambeon on yhdistelmä sanoista ambient ja Ayreon.
Projekti sai alkunsa, kun Lucassen halusi äänittää ambient-tyylisen instrumentaalialbumin. Prosessin aikana hän päätti, että naisen ääni sopisi joihinkin kappaleisiin. Lucassen oli kuullut 14-vuotiaan alankomaalaisen laulajattaren Astrid van der Veenin laulua, ja hänen äänensä sopi Lucassenin mukaan täydellisesti musiikkiin. Niinpä Lucassen otti yhteyttä van der Veeniin ja pyysi häntä kirjoittamaan sanat ja laulumelodiat joihinkin kappaleisiin. Lopulta albumille jäi vain kaksi instrumentaalikappaletta.
Lucassen ei ole vielä lopullisesti hyllyttänyt projektia ja hän on yhä yhteydessä van der Veeniin, mutta uutta albumia ei ole suunnitteilla.
Julkaisut > Albumit

Fate of a Dreamer (2001)
Julkaisut > Singlet

Cold Metal (2001)
Jäsenet

Arjen Anthony Lucassen (kitara, koskettimet)
Astrid van der Veen (laulu)
Jäsenet > Vierailevat jäsenet

Stephen van Haestregt (rummut)
Walter Latupeirissa (basso)
John McManus (huilu)
Pat McManus (viulu)
André Makarakiza

André Makarakiza M. Afr. (30. kesäkuuta 1919 – 17. huhtikuuta 2004) oli burundilainen roomalaiskatolinen arkkipiispa. Hänet vihittiin papiksi 16. elokuuta 1951 ja nimitettiin 21. elokuuta 1961 Ngozin hiippakunnan piispaksi. Piispaksi vihkiminen seurasi 8. joulukuuta 1961. Pääkonsekraattorina toimi Joseph Martin, jota avustivat Aloys Bigirumwami ja Michel Ntuyahaga.
Makarakiza sai 5. syyskuuta 1968 nimityksen Gitegan arkkipiispaksi, jona hän toimi, kunnes erosi 6. marraskuuta 1982. Hän osallistui Vatikaanin toiseen kirkolliskokoukseen.
Arabiantikka

| Arabiantikka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Käpytikat Dendrocopos
Laji::  dorae
Kaksiosainen nimi
 Dendrocopos dorae  (Bates & Kinnear, 1935) 
Katso myös
   Arabiantikka Wikispeciesissä   Arabiantikka Commonsissa 
Infobox OKNimi-testi OK: 
Arabiantikka (Dendrocopos dorae) on Arabian niemimaan kotoperäinen tikka. Sen elinympäristö ulottuu kapeana vyönä niemimaan länsilaitaa Mekan pohjoispuolelta Jemenin länsiosiin. Lajin holotyypin kuvailivat George Latimer Bates ja Norman Boyd Kinnear Taifin ja Mekan väliseltä tieltä 1935.
Bridgen pistelasku

Bridgessä on useita eri pelimuotoja, jotka eroavat toisistaan vain pistelaskun kannalta: robber, chicago, parikilpailu ja joukkuekilpailu. Chicagon pistelasku on yksinkertaisin ja toimii muiden laskentatyylien pohjana.
Parikilpailulaskenta

Parikilpailulaskennassa vertaillaan jakoja parempi-huonompi-tyyliin, jossa ratkaisee vain onko tulos parempi, huonompi vai yhtä hyvä kuin muut tulokset. Tässä artikkelissa esitellään käsillä laskettavaa 4-2-0 laskentatyyliä, jossa yhden jaon minimipisteet ovat 0 ja maksimipisteet tulevat kaavasta (pöytien määrä-1)*2 ja muut pisteet menevät jakamattomina kahden välein. Jos kahdesta pöydästä tulee sama tulos, tuloslappuun merkataan molemmille tulosten keskiarvo (katso esimerkit). Nämä yhden pöydän tulokset lasketaan parikohtaisesti yhteen ja siitä muodostuu parien lopullinen tulos.
Parikilpailulaskenta > Kolmen pöydän esimerkki

|  | Pöytä 1 | Pöytä 2 | Pöytä 3 |
| --- | --- | --- | --- |
| sitoumus | 3NT N = | 3NT N -1 | 3NT N +1 |
| tulos | 600 | -100 | 630 |
| pisteet NS | 2 | 0 | 4 |
| pisteet EW | 2 | 4 | 0 |
|  | Pöytä 1 | Pöytä 2 | Pöytä 3 |
| --- | --- | --- | --- |
sitoumus: 2NT N =
tulos: 120
pisteet NS: 2
pisteet EW: 2
|  | Pöytä 1 | Pöytä 2 | Pöytä 3 |
| --- | --- | --- | --- |
| sitoumus | 3NT W = | 3NT W = | 3NT W +1 |
| tulos | -400 | -400 | -430 |
| pisteet NS | 3 | 3 | 0 |
| pisteet EW | 1 | 1 | 4 |
Parikilpailulaskenta > Kuuden pöydän esimerkki

|  | Pöytä 1 | Pöytä 2 | Pöytä 3 | Pöytä 4 | Pöytä 5 | Pöytä 6 |
| --- | --- | --- | --- | --- | --- | --- |
| sitoumus | 3NT N = | 3NT N -1 | 3NT N +1 | 2NT N = | 3♣ N = | 2NT N +1 |
| tulos | 600 | -100 | 630 | 120 | 110 | 150 |
| pisteet NS | 8 | 0 | 10 | 4 | 2 | 6 |
| pisteet EW | 2 | 10 | 0 | 6 | 8 | 4 |
|  | Pöytä 1 | Pöytä 2 | Pöytä 3 | Pöytä 4 | Pöytä 5 | Pöytä 6 |
| --- | --- | --- | --- | --- | --- | --- |
| sitoumus | 3NT N = | 3NT N = | 3NT N = | 2NT N +1 | 3♣ N +1 | 2NT N +1 |
| tulos | 600 | 600 | 600 | 150 | 130 | 150 |
| pisteet NS | 8 | 8 | 8 | 3 | 0 | 3 |
| pisteet EW | 2 | 2 | 2 | 7 | 10 | 7 |
|  | Pöytä 1 | Pöytä 2 | Pöytä 3 | Pöytä 4 | Pöytä 5 | Pöytä 6 |
| --- | --- | --- | --- | --- | --- | --- |
| sitoumus | 3NT W = | 3NT W -1 | 3NT W +1 | 2NT E = | 3♣ S = | 2NT W +1 |
| tulos | -600 | 100 | -630 | -120 | 110 | -150 |
| pisteet NS | 2 | 8 | 0 | 6 | 10 | 4 |
| pisteet EW | 8 | 2 | 10 | 4 | 0 | 6 |
Imppilaskenta

Imppi- tai joukkuelaskenta toisin kuin parikilpailulaskenta keskittyy enemmän pisteiden suuruusluokkaan kuin tikkimäärään. Imppilaskennalla pelattaessa tärkeintä on siis täyspelien ja slammien löytäminen ja niiden pelaaminen kotiin. .